17ኛው ዙር የኢትዮጵያ ንግድ ባንክ የውጭ ምንዛሪ ማበረታቻ ዕጣ ወጣ
 ፡- 17ኛው ዙር የኢትዮጵያ ንግድ ባንክ “ይቀበሉ፣ ይመንዝሩ፣ ይሸለሙ’’ የውጭ ምንዛሪ ማበረታቻ ዕጣ ወጣ፡፡ አራት
ሽልማቶችን ያካተተው 17ኛው ዙር የኢትዮጵያ ንግድ ባንክ የውጭ ምንዛሪ ማበረታቻ ዕጣ ባንኩ የኢድ አል ፈጥር በዓልን ምክንያት በማድረግ ከግንቦት 12 እስከ ሰኔ 30 ቀን 2011 ዓ.ም
ድረስ ባሉ ቀናቶች ያዘጋጀው ሲሆን በቀጣይም የአዲስ ዓመትን ምክንያት በማድረግ 18ኛውን ዙር የሚያዘጋጅ መሆኑን አስታውቋል፡፡ በሽልማቱም መሰረት በአንደኛ እጣ
አንድ አውቶሞቢል መኪና፣ በሁለተኛ እጣ ሁለት ባለ ሶስት እግር ተሽከርካሪ፣ በሶስተኛ እጣ 16 የውሃ ማጣሪያ ማሽኖችና በአራተኛ እጣ 64 የስማርት ስልክ እጣዎችን ለባለ ዕድሎች አውጥቷል። በዚህ መሰረት በአንደኛ እጣ የቤት አውቶሞቢል አሸናፊ ቁጥር 7460867 ሆኖ ወጥቷል። ሁለቱ ባለ ሶስት እግር ተሽከርካሪ እጣ አሸናፊዎች ቁጥሮች ደግሞ 7512202 እና 7420277 ሆነዋል። በሶስተኛና አራተኛ የ “ ይቀበሉ፣ ይመንዝሩ፣ ይሸለሙ” የውጭ
ምንዛሪ ማበረታቻ ሽልማት ዕጣዎች ደግሞ 16 የውሃ ማጣሪያ ማሽኖችና 64 የስማርት ስልክ ቀፎዎች ለአሸናፊዎች ወጥተዋል።አዲስ ዘመን ሀምሌ
17/2011 